laion/Wikipedia-Exotic huggingface dataset:
מקסימיליאן הראשון, הנסיך הבוחר מבוואריה

מקסימיליאן הראשון, הנסיך הבוחר מבוואריה (בגרמנית: Maximilian I von Bayern; ‏17 באפריל 1573 - 27 בספטמבר 1651), היה דוכס בוואריה בין השנים 1597–1623, ולאחר מכן הנסיך הבוחר מבוואריה בין השנים 1623–1651, והנסיך הבוחר מפפאלץ בין השנים 1623–1648. מקסימיליאן הראשון נולד ב-17 באפריל 1573 לוילהלם החמישי, דוכס בוואריה ורנאטה מלורן. מקסימיליאן התחנך על ידי הישועים, ובשנת 1591 החל ליטול חלק בממשלה. בשנת 1595 התחתן מקסימיליאן עם בת דודו אליזבת מלורן, ובשנת 1597 מונה לדוכס בוואריה, לאחר התפטרותו של אביו. עד לשנת 1607 לא נטל מקסימיליאן חלק במלחמות הדת שהיו באותה עת בגרמניה, אולם, באותה שנה שלח מקסימיליאן את צבאו לכבוש את העיר דונאוורת, ולהשליט בה את הדת הקתולית. בתגובה על כך הקימו הנסיכים הפרוטסטנטים את הברית הפרוטסטנטית, שכנגדה הוקמה בשנת 1609 הליגה הקתולית. בשנת 1619 סירב מקסימיליאן להציע את מועמדותו לכס הקיסרות של האימפריה הרומית הקדושה. בשנת 1619 פרידריך החמישי, הנסיך הבוחר מפפאלץ מונה למלך בוהמיה, במקום פרדיננד משטיריה, ארכידוכס אוסטריה, שהיה קתולי מובהק. בתגובה על כך שלח מקסימיליאן את צבאו לעזרת בית הבסבורג, ועד מהרה הובס פרידריך על ידי הכוחות האוסטרים והבווארים בקרב ההר הלבן בשנת 1620, ובשנים לאחר מכן נכבשו נחלותיו בפפאלץ עצמה על ידי הכוחות הספרדים. בשנת 1623 הודח פרידריך מתפקידו, ונחלותיו נמסרו למקסימיליאן, שהיה אף הוא מבית ויטלסבאך, ובנוסף, שודרגה דוכסות בוואריה למעמד של נסיכות הבוחר. בשנת 1632 כבש צבא שוודיה את מינכן, שנכבשה בחזרה רק לאחר שקיבל מקסימיליאן סיוע מאלברכט פון ולנשטיין. בשלום וסטפאליה בשנת 1648, הוחזרה נסיכות הבוחר מפפאלץ מלבד פפאלץ העילית לבנו של פרידריך החמישי קרל הראשון לודוויג, הנסיך הבוחר מפפאלץ, אולם, מעמדה היה פחות משאר נסיכויות הבוחר. ב-27 בספטמבר 1651 מת מקסימיליאן במינכן, ובנו פרדיננד מריה, הנסיך הבוחר מבוואריה עלה לשלטון במקומו. ב-6 בפברואר 1595 התחתן מקסימיליאן עם אליזבת מלורן, בתו של קרל השלישי, דוכס לורן וקלוד דה ולואה, נסיכת צרפת, אך לא היו לו ממנה ילדים. ב-15 ביולי 1635 התחתן מקסימיליאן עם מריה אנה, ארכידוכסית אוסטריה, בתו של פרדיננד השני, קיסר האימפריה הרומית הקדושה ומריה אנה מבוואריה, ממנה היו לו שני ילדים: פרדיננד מריה (1636–1679). מקסימיליאן פיליפ הירונימוס (1638–1705). מדיה וקבצים בנושא מקסימיליאן הראשון, הנסיך הבוחר מבוואריה בוויקישיתוף מקסימיליאן הראשון, הנסיך הבוחר מבוואריה, באתר אנציקלופדיה בריטניקה (באנגלית) מקסימיליאן הראשון, הנסיך הבוחר מבוואריה, באתר "Find a Grave" (באנגלית)
מנוסי

האם התכוונתם ל... דידי מנוסי – פזמונאי, עיתונאי וסאטיריקן ישראלי צילה מנוסי – מאיירת וקריקטוריסטית ישראלית
אטיקה (פירושונים)

האם התכוונתם ל... אָטִיקָה (Αττική) – חבל ארץ גאוגרפי והיסטורי של יוון, המהווה אחד ממחוזותיה, בו ממוקמת גם הבירה אתונה גן החיות אטיקה (Αττικό) – גן חיות פרטי השוכן באחד מפרוורי אתונה, יוון בית הכלא אטיקה (Attica) – כלא במדינת ניו יורק, ארצות הברית אָטִיקֶ֫ה (מזון) (אנ') (Attiéké; וכן אָצֵ'קֶ֫ה Acheke) – המאכל הלאומי של חוף השנהב אישים קייקיליה אטיקה (Attica‏; 58–51 לפנה"ס עד 32–29 לפנה"ס) – הייתה אצילה רומית אטיקה (יוטיובר) (Etika) – שם הבמה של דזמונד דניאל אמופה (1990–2019), שהיה יוטיובר וסטרימר אמריקאי אתיקה (פירושונים)
מגדל מרכז ההון יואשיו 1

מגדל מרכז ההון יוּ'אֶשְׂיוֹ' 1 הוא גורד שחקים אשר משמש למשרדים הנמצא בעיר ווהאן שבמחוז חוביי, סין. גובה המגדל הוא 330 מטרים וכולל 65 קומות. בניית המגדל החלה בשנת 2012 והסתיימה בשנת 2017. המגדל משתרע על שטח של 182,600 מטרים רבועים. המגדלים הגבוהים בעולם בניין בנק מינשנג מלון לונגשי הבינלאומי http://skyscrapercenter.com/building/yuexiu-fortune-center-tower-1/14600 ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
הקרב על האברו

האם התכוונתם ל... הקרב על האברו (1938) – חלק ממלחמת האזרחים בספרד, נערך ביולי-נובמבר 1938 קרב נהר היברוס – חלק מהמלחמה הפונית השנייה, נערך בקיץ 217 לפנה"ס
טפה סיאלכ

טפה סיאלכ (בפרסית: تپه سیلک) הוא אתר ארכאולוגי גדול בפרבר של כאשאן (במרכז איראן), קרוב לגן פין (باغ فین). התושבים הקדומים של האזור קשורים לתרבות נהר הזאינדה. הזיקורת בטפה סיאלכ נבנה בסביבות 3000 לפני הספירה. מחקר משותף של הארגון למורשת תרבותית באיראן, הלובר, והמכון הצרפתי למחקר באיראן מאשר כי ההתיישבות המוקדמת ביותר בסיאלכ מתוארכת ל־5500–6000 לפנה"ס. חוקרים משערים כי סיאלכ וכל השטח סביב לה נוצרו כתוצאה ממקורות מים סמוכים, שעדיין קיימים היום. "מעיין סולימאן" הזרים מים לאזור זה מן ההרים הסמוכים במשך אלפי שנים. "גן פין", שנבנה במתכונתו הנוכחית במאה ה־17, הוא אתר תיירות פופולרי. במקום זה מלכי השושלת הספווית בילו את חופשותיהם, הרחק מערי הבירה שלהם. כאן גם קבור פירוז נהאוונדי (אבו לואלואה), המתנקש הפרסי בחייו של הח'ליף עמר.   טפה סיאלכ נחפרה במשך שלוש עונות (1933, 1934, 1937) על ידי צוות בראשות רומן גירשמן. מחקרים הקשורים באתר נערכו על ידי ד"א מקואן (McCown), י' מג'ידזאדה (Majidzadeh) ;ופ' אמייה (Amieh). החפירה חודשה במשך מספר עונות בין השנים 1999 ו־2004 על ידי צוות משותף של אוניברסיטת פנסילבניה ושל הארגון למורשת תרבותית באיראן בראשות צאדק מלכ שהמירזאדי, שנקרא "הפרויקט לבדיקה חוזרת של סיאלכ". ממצאים מן החפירה הראשונית נמצאים ברובם בלובר, בעוד אחרים ניתן למצוא במוזיאון הבריטי, במוזיאון המטרופוליטן לאמנות בניו־יורק, במוזיאון הלאומי של איראן ובידיהם של אספנים פרטיים. ממצאים אלה כללו כמה כלי חרס מעוטרים נאים. היסטוריה של איראן הקדומה עילם  אדריכלות איראנית כאשאן מדיה וקבצים בנושא טפה סיאלכ בוויקישיתוף Iranian.com Archnet.org עיריית כאשאן כאשאן הארגון למורשת תרבותית באיראן (CHN) מדווח: " תרבות הזיאנדה רוד קשורה למרוודשת ולסיאלכ". Roman Ghirshman, Fouilles de Sialk près de Kashan, 1933, 1934, 1937, vol. 1, Paul Geuthner, 1938. Ghirshman, Fouilles de Sialk, vol. 2, Paul Geuthner, 1939 D. E. McCown, "The Comparative Stratigraphy of Early Iran," Studies in Ancient Oriental Civilization 23, Oriental Institute of Chicago, 1942. Yousef Majidzadeh, "Correction of the Internal Chronology for the Sialk III Period on the Basis of the Pottery Sequence at Tepe Ghabristan," Iran 16 (1978), pp. 93-101. S.M. Shahmirzadi, The Ziggurat of Sialk, Sialk Reconsideration Project Report No. 1, Archaeological Research Center. Iranian .Cultural Heritage Organization, 2002, (Persian) S.M. Shahmirzadi, The Smelters of Sialk, Sialk Reconsideration Project Report No. 4, Archaeological Research Center. Iranian Cultural Heritage Organization, 2005, (Persian).
סונג

האם התכוונתם ל... הר סונג – הר בסין שושלת סונג – שושלת קיסרות סינית סונג וונג טוי – אנדרטה בהונג קונג על שם השושלת אישים: אלכסנדר סונג – כדורגלן קמרוני ברנדה סונג – שחקנית וזמרת אמריקאית סונג צ'ינג-לינג – אשתו של סון יאט-סן ופוליטיקאית סינית סונג מיילינג – אשתו של צ'יאנג קאי שק ופוליטיקאית סינית סון
פרדיננד מריה, הנסיך הבוחר מבוואריה

פרדיננד מריה, הנסיך הבוחר מבוואריה (בגרמנית: Ferdinand Maria von Bayern;31 באוקטובר 1636 – 26 במאי 1679), היה הנסיך הבוחר מבוואריה בין השנים 1651–1679. פרדיננד מריה נולד ב-31 באוקטובר 1636 בארמון שליסהיים שבמינכן, למקסימיליאן הראשון, הנסיך הבוחר מבוואריה ומריה אנה, ארכידוכסית אוסטריה. בשנת 1651 מת אביו מקסימיליאן הראשון, הנסיך הבוחר מבוואריה, ופרדיננד מריה ירש את השלטון, אולם, עד לשנת 1654 כיהנו אמו ודודו אלברכט השישי, דוכס בוואריה כעוצרים. לאחר מותו של דודו פרדיננד השלישי, קיסר האימפריה הרומית הקדושה בשנת 1657, נמנע פרדיננד מריה להציע את מועמדותו לכס הקיסרות של האימפריה הרומית הקדושה, על אף שהיה בברית עם ממלכת צרפת, משום שלא רצה להיאבק בבית הבסבורג. במהלך השנים 1664–1666 שלח פרדיננד מריה את צבאו לעזרת ממלכת הבסבורג, במלחמתם כנגד האימפריה העות'מאנית. במהלך מלחמת הולנד שמר פרדיננד מריה על נייטרליות, ובשנת 1680 השיא את בתו מריה אנה ויקטוריה עם לואי, הדופן הגדול, על מנת לחזק את בריתו עם ממלכת צרפת. פרדיננד מריה שיפר מאוד את הצבא הבווארי, ושיקם את הנסיכות מהנזקים שנגרמו במהלך מלחמת שלושים השנים. בנוסף, כינס את הדיאט של בוואריה בשנת 1669, לאחר שלא כונס משנת 1612. ב-26 במאי 1679 מת פרדיננד מריה במינכן, ובנו מקסימיליאן השני עמנואל, הנסיך הבוחר מבוואריה עלה לשלטון במקומו. ב-8 בדצמבר 1650 התחתן פרדיננד מריה עם אנריקטה אדליידה, נסיכת סבויה, בתו של ויטוריו אמדאו הראשון, דוכס סבויה וכריסטין מארי מצרפת, ממנה היו לו 8 ילדים: מריה אנה ויקטוריה (1660–1690), התחתנה עם לואי, הדופן הגדול מקסימיליאן עמנואל (1662–1726) לואיזה מרגרטה אנטוניה (1663–1665) לודוויג אמדאוס ויקטור (1665) בן (1666) מריה פרנץ (1670) יוזף קלמנס (1671–1723) ויולנטה ביאטריקס (1673–1731), התחתנה עם פרדיננדו דה מדיצ'י, הדוכס הגדול של טוסקנה מדיה וקבצים בנושא פרדיננד מריה, הנסיך הבוחר מבוואריה בוויקישיתוף פרדיננד מריה, הנסיך הבוחר מבוואריה, באתר אנציקלופדיה בריטניקה (באנגלית) פרדיננד מריה, הנסיך הבוחר מבוואריה, באתר "Find a Grave" (באנגלית)
אנריקטה אדליידה, נסיכת סבויה

אנריקטה אדליידה, נסיכת סבויה (באיטלקית: Enrichetta Adelaide di Savoia; 6 בנובמבר 1636 – 13 ביוני 1676) הייתה אשתו של פרדיננד מריה, הנסיך הבוחר מבוואריה. אנריקטה אדליידה נולדה ב-6 בנובמבר 1636 בטורינו לויטוריו אמדאו הראשון דוכס סבויה ולכריסטין מארי מצרפת, בתם של אנרי הרביעי מלך צרפת ואשתו השנייה מארי דה מדיצ'י. ב-8 בדצמבר 1650 התחתנה אנריקטה אדליידה עם פרדיננד מריה, נסיך בוואריה, וכעבור שנה מונה בעלה לנסיך הבוחר מבוואריה. לאנריקטה אדליידה היה השפעה גדולה מאוד על בעלה, והיא זאת שדחפה אותו לכרות ברית עם ממלכת צרפת נגד ממלכת הבסבורג, ולחתן את בתם מריה אנה ויקטוריה עם לואי, הדופן הגדול. ב-13 ביוני 1676 מתה אנריקטה אדליידה במינכן. ב-8 בדצמבר 1650 התחתנה אנריקטה אדליידה עם פרדיננד מריה, הנסיך הבוחר מבוואריה, ממנו היו לה 8 ילדים: מריה אנה ויקטוריה (1660–1690), התחתנה עם לואי, הדופן הגדול מקסימיליאן עמנואל (1662–1726) לואיזה מרגרטה אנטוניה (1663–1665) לודוויג אמדאוס ויקטור (1665) בן (1666) מריה פרנץ (1670) יוזף קלמנס (1671–1723) ויולנטה ביאטריקס (1673–1731), התחתנה עם פרדיננדו דה מדיצ'י, הנסיך הגדול של טוסקנה מדיה וקבצים בנושא אנריקטה אדליידה, נסיכת סבויה בוויקישיתוף אנריקטה אדליידה, נסיכת סבויה, באתר "Find a Grave" (באנגלית)
ברווה (סימן דיאקריטי)

ברווה (באנגלית: Breve) הוא סימן דיאקריטי ˘, שצורתו חצי עיגול, ונכתב מעל האות. מקור השם במילה הלטינית: brevis, שמשמעותה "קצר", או הסימן וְרַאכִי (vrachy) מיוונית עתיקה. סימן דיאקריטי זה דומה במידה רבה לסימן הדיאקריטי "קַארוֹן", שהוא למעשה סימון של וי קטן מעל אות מסוימת (עיצור או תנועה), אך רק מעוגל יותר, כפי שניתן לראות מהשוואה של השניים: Ǎ ǎ Ě ě Ǐ ǐ Ǒ ǒ Ǔ ǔ (וי קטן) Ă ă Ĕ ĕ Ĭ ĭ Ŏ ŏ Ŭ ŭ (ברווה) הסימן מופיע בדרך כלל בשפות הקשורות לאלפבית הלטיני, אך קיימות גם אותיות מסוג זה באלפבית הקירילי, כדוגמת Й ו- Ў. רשימת השפות, אשר בהן קיים סימן הברווה, כוללת את הטורקית, האזרית, הטטרית של קרים והלאזית, אשר בארבעתן קיימת האות Ğ; באספרנטו קיימת האות ŭ; ברומנית ובוייטנאמית קיימת האות ă וכדומה. הסימן קיים גם ב-IPA - לציון תנועה קצרה מהרגיל. דוגמה לכך היא המילה האנגלית: police, אשר נהגית [pʰə̆ˈliˑs]. שלא במסגרת ה- IPA, משתמשים בברווה לציון תנועות קצרות בספרים אקדמאיים, כמו גם תעתיק בשפות: לטינית, יוונית עתיקה ובשפות נוספות אחרות. סימן הברווה מהווה סימון הפוך בייעודו הדיאקריטי לסימן הקו העילי, אשר משמש כמאריך תנועה. בתקופה האחרונה קיימת מגמה להמעיט בשימוש של סימן הברווה לציון תנועות קצרות; כדי להבדיל בין אותיות "ארוכות" ו"קצרות", הנטייה כיום היא שימוש בקו עילי, על מנת לציין תנועות ארוכות. מכאן ניתן להסיק, כי כל יתר התנועות, שאינן מסומנות בסימן זה- הן קצרות בהכרח. בתוכנת וורד, יש להקליד את האות הרצויה, לכתוב אחריה 0306 וללחוץ Alt+X. מדיה וקבצים בנושא ברווה בוויקישיתוף
Suzanne

"Suzanne" (סוזן) הוא שיר שנכתב על ידי המשורר והמוזיקאי הקנדי לאונרד כהן ב-1960. השיר פורסם לראשונה ב-1966 והוקלט על ידי ג'ודי קולינס באותה שנה. כהן ביצע את השיר באלבומו מ-1967 "שירים של לאונרד כהן". ההשראה לשיר נבעה מיחסיו האפלטונים של כהן עם סוזן ורדל, חברתו באותה עת של הפסל הקנדי ארמן ויאנקור (אנ'). מילות השיר מתארים את המפגשים של השניים: כהן ביקר את סוזן בדירתה ליד נמל מונטריאול בה היא הגישה לו תה. הם הסתובבו במונטריאול ליד כנסיית נוטרדאם דה בון סקור (אנ'), לשם נהגו ספנים לבוא כדי לקבל ברכה לפני יציאתם לים. בשנת 2006 התראיינה סוזן ב-CBS אודות השיר ואמרה שהיא וכהן לא ניהלו מערכת יחסים מינית, בניגוד לכמה פרשנויות לשיר. בראיון שנערך ב-1994 ב-BBC אמר כהן שהוא רק זכה לדמיין קיום יחסי מין איתה. כהן וסוזן נפגשו פעמיים אחרי שהשיר זכה לפופולריות - פעם אחת לאחר מופע של כהן ב-1970 ופעם בשנת 1990 כאשר רקדה מולו אך כהן לא דיבר איתה, וייתכן שאף לא זיהה אותה. סוזן לא זכתה לרווחים כלכליים מהשיר. מלות השיר הופיעו לראשונה בשיר "סוזן לוקחת אותך מטה" בספר השירה של כהן ב-1966 "טפילים של גן עדן", כנראה בגלל מחסור בחומר חדש. מידע על היצירה "Suzanne" באתר מיוזיק בריינז גרסאות נוספות ל"Suzanne" באתר SecondHandSongs The song lyrics, from Leonard Cohen's web site (higher graphics) The song lyrics, from The Leonard Cohen Files (lower graphics) Rear-view Mirror: Who was "Suzanne" and why did Leonard Cohen make her famous? (CBC) Transcripted excerpt from the BBC Radio 4 FM, June 1998 interview with Suzanne Verdal McCallister Lyrics of this song at MetroLyrics Arjatsalo, J., Riise, A., & Kurzweil, K. (July 11, 2009). Simmons, Sylvie. http://www.webheights.net/speakingcohen/bbctrans.htm Maslin, Janet.
יונה בן דוד

יונה בן דוד (1927 - מאי 2016) היה איש בדיקות רכב, מייסד ויו"ר קומפיוטסט. בן דוד היה מבעלי ומנהל מכון דינמומטר, שנפתח באוקטובר 1968, לבדיקת מכוניות, שגם ייצר ציוד בדיקה. בשנות ה-70 פיתח מערכת ממוחשבת לבדיקת מכוניות שיוצאה ל-11 מדינות. המערכת שנקראה VCT הכילה את הנתונים של יצרני המכוניות והשוותה אותם לנתוני הרכבים הנבדקים והתגאתה בבדיקת 56 רכיבים ברכב ב-12 דקות. בשנת 1983 הקים את מכון קומפיוטסט לבדיקת מכוניות, אותו ניהל במשך שנים רבות. המציא ורשם 6 פטנטים בנושא בדיקות רכב. בשנת 2015 שיתף פעולה עם אמיר זיו אב בפיתוח מכשיר בדיקה ממוחשב לטנקים. מערכת אוטו, הלך לעולמו יונה בן דוד ז"ל, אתר אוטו, 15 במאי 2016 פטנטים: U.S. Patent 4,158,961‏, 26 ביוני 1979 U.S. Patent 7,493,805‏, 24 בפברואר 2009 U.S. Patent 7,685,872‏, 30 במרץ 2010 נהגים מקפידים עתה יותר בהכנת רכבם לטסט, מעריב, 18 במאי 1969 ויצמן: לפי הכרתי נסעתי במהירות איטית למדי, דבר, 11 ביולי 1971 יובל גולן, מתקן מהפכני לבדיקת רכב פותח בארץ ויוצג בחו"ל, מעריב, 6 באוגוסט 1976 כל בוחן דוקטור, מעריב, 30 בינואר 1986 סובארו, מעריב, 18 באפריל 1986 אלכס דורון, מכשיר המיוצר בארץ טוב ל"טויוטה - אבל לא למשרד־התחבורה, מעריב, 16 באפריל 1980 פיזו, דבר, 25 בפברואר 1983 מרדכי רוזנבלום, סיגל: מגיל אפס חושבת מכוניות, מעריב, 12 ביוני 1985 בני ברק, משרד התחבורה מגביל את מכוני הבדיקה, באתר ynet, 24 במאי 2005 רשימת פטנטים יונה בן דוד באתר גוגל משבוע שלם ל-17 דקות, 20 באוגוסט 2015 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
ספר (גאוגרפיה)

עיר סְפָר (ידועה בנוסף כפריפריה) הוא מונח הלקוח במקור מתקופת התלמוד המתאר עיר היושבת בגבול עם מדינה אחרת. ערי הספר הן בדרך כלל חשופות במיוחד והן הראשונות שנפגעות במלחמה עם המדינות השכנות. כיום, ערי פריפריה עלולות להתפרש גם כערי ספר מעצם היותן מרוחקות ממרכזים מטרופוליניים חשובים. בספרות חז"ל מצינו כמה דברים הנוגעים למעשה לערי ספר: חז"ל אסרו להחזיק כלבים ללא שרשראות בעיר מפני שהם מטילים יראה על סביבתם, אך בעיר ספר התירו להחזיק כלב ללא שרשרת בשעות הלילה - מפני הסכנה. יש דעה האוסרת להחזיק בערי ספר עבד כנעני שאינו רוצה למול, שמא ישמע דבר וילך ויספר לחבירו הנוכרי שמעבר לגבול. בדיני עיר הנדחת אמרו שאין עושים עיר הנדחת אחת מערי הספר שמא יכנסו אליה כשיראו אותה חרבה וילחמו על ארץ ישראל כולה. גויים שצרו על ערי ישראל, לא מחללים עליהם שבת אלא אם כן באו להרוג. אבל אם רוצים הם לבוא על עיר הסמוכה לספר, אפילו על עסקי תבן וקש מחללים עליהם את השבת יואב שורק, ‏"על כיבוש ויצירה", השילוח, גיליון 1, אוקטובר 2016 בבא קמא דף פג עמוד א' יבמות דף מח עמוד ב' סנהדרין טז עמוד ב' שולחן ערוך, אורח חיים, סימן שכט, סעיף ו' ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
וילהלם החמישי, דוכס בוואריה

וילהלם החמישי, דוכס בוואריה (בגרמנית: Wilhelm V von Bayern; 29 בספטמבר 1548 – 7 בפברואר 1626) היה דוכס בוואריה בין השנים 1579–1597. וילהלם החמישי נולד ב-29 בספטמבר 1548 לאלברכט החמישי, דוכס בוואריה ואנה, ארכידוכסית אוסטריה, בתם של פרדיננד הראשון, קיסר האימפריה הרומית הקדושה ואנה, נסיכת בוהמיה והונגריה. וילהלם התחנך על ידי הישועים, והקדיש את חייו לתפילות, אמונה, ושאר מצוות הדת. ב-24 באוקטובר 1579 מת אביו אלברכט החמישי, דוכס בוואריה, ווילהלם עלה לשלטון במקומו. כאביו וסבו היה וילהלם קתולי מובהק, והתנגד בחריפות לרפורמציה. לאחר שגבהארד טרוכזס פון ואלדבורג ארכיבישוף קלן המיר את דתו ונשא אשה, פרצה מלחמת קלן, וב-18 החודשים הראשונים פיקד אחיו פרדיננד מבוואריה על הכוחות הקתולים. בסופו של דבר הצטרפו כוחות ספרדים בפיקודו של אלכסנדר פארנזה, דוכס פארמה וגרשו את פון ואלדנבורג, ומסרו את הארכיבישופות לאחיו של וילהלם ארנסט מבוואריה, ובמהלך ה-200 שנים הבאות הייתה הארכיבישופות בשליטת בית ויטלסבאך. במהלך שלטונו גורשו כל הפרוטסטנטים מהדוכסות, והוקמו בתי ספר קתולים חדשים. ב-15 באוקטובר 1597 התפטר וילהלם מתפקידו, ובנו מקסימיליאן הראשון, דוכס בוואריה עלה לשלטון במקומו, וב-7 בפברואר 1626 מת וילהלם במינכן. ב-22 בפברואר 1568 התחתן וילהלם עם רנאטה מלורן, בתם של פרנץ הראשון, דוכס לורן וכריסטינה מדנמרק, ממנה היו לו 10 ילדים, מהם 6 הגיעו לבגרות: כריסטוף (1570) כריסטינה (1571–1580) מקסימיליאן (1573–1651) מריה אנה (1574–1616) פיליפ וילהלם (1576–1598) פרדיננד (1577–1650) אלאונורה מגדלנה (1578–1579) קרל (1580–1587) אלברכט (1584–1666) מגדלנה (1587–1628) מדיה וקבצים בנושא וילהלם החמישי, דוכס בוואריה בוויקישיתוף
לילך רחמני

לילך רחמני (נולדה ב-3 במאי 1963) היא מפיקת טלוויזיה, עורכת וצלמת ישראלית. לילך רחמני נולדה בשם לילך ולן. בוגרת החוג לקולנוע וטלוויזיה והחוג לפילוסופיה יהודית באוניברסיטת תל אביב. רחמני התחילה את דרכה בשנת 1989 כעוזרת במאי ובהמשך כמפיקה בטלוויזיה החינוכית בתוכנית "שבעים פנים" בהנחיית ירון לונדון. לאחר מכן הפיקה את "שיחות ברוח" בהנחיית פרופסור יוסף בן שלמה, שלימד אותה בחוג לפילוספיה יהודית באוניברסיטת תל אביב. בשנת 1997 הפיקה וערכה את הסדרה "אדום ירוק" שהפכה לחלק מתוכנית הלימודים של משרד החינוך בנושא בטיחות בדרכים. ב-1998 הפיקה את הסרט הדוקומנטרי "לתת בלי לרצות לקחת" על דמותו של ניר פורז שנהרג בניסיון החילוץ של נחשון וקסמן. בין השנים 1998–2008 הפיקה וערכה את התוכנית "בחדר של חני" בהנחיית חני נחמיאס; בשנת 2001 זכתה התוכנית בפרס מסך הזהב בקטגוריית התוכנית הטובה ביותר לילדים ולנוער. בשנת 2010 הפיקה במסגרת שיתוף פעולה עם האופרה הישראלית את התוכנית "אופרה אחרת", שש אופרות שהותאמו לטלוויזיה. בין השנים 2011–2012 הפיקה וערכה את "חידון התנ"ך העולמי לנוער יהודי" ואת "חידון התנ"ך הבינלאומי למבוגרים" בהנחיית אבשלום קור. בשנת 2011 יצרה את תוכנית הלייף סטייל הערבית-יהודית הראשונה "אחלה יום" בהנחיית מירה עווד ויובל כספין. בשנת 2012 נבחרה רחמני לכהן כאחת מסגני יושב ראש אגודת העיתונאים בתל אביב.[דרושה הבהרה] רחמני מרצה בקורס "תקשורת לנוער יוצאי אתיופיה" מטעם הטלוויזיה החינוכית ומשרד החינוך, במסגרתו לומדים תלמידים מצטיינים מהקהילה האתיופית עיתונות, רדיו וטלוויזיה. בשנת 2016 הצטרפה למשלחת בוגרי הקורס למסע שורשים באתיופיה, שם צילמה ביחד עם הבמאי צביקה גודל את הסרט התיעודי "פה היה הבית". לילך רחמני, ברשת החברתית LinkedIn לילך רחמני, במיזם "אישים" לתיעוד היצירה הישראלית שגיאות פרמטריות בתבנית:יוטיוב 'סוג: הסרט המלא' אינו ערך חוקי פה היה הבית, הסרט המלא באתר יוטיוב (אורך: 47:29) רועי ברק, ‏אגודת העיתונאים מתחדשת: רותם אברוצקי נבחר ליו"ר האגודה, באתר גלובס, 15 במאי 2012 רן בוקר, חזרו הביתה: תיעוד מסע שורשים של נערים לאתיופיה, באתר ynet, 18 באוגוסט 2016
לוריין דאונס

לוריין אליזבת' דאונס (באנגלית: Lorraine Elizabeth Downes; ‏נולדה ב־12 ביוני 1964) היא דוגמנית ניו זילנדית, מיס תבל לשנת 1983. דאונס נולדה באוקלנד שבניו זילנד למשפחה בת ארבע בנות. היא החלה לעבוד כדוגמנית מקצועית וב-1983 נבחרה למיס ניו זילנד, ובתחרות מיס תבל זכתה במקום הראשון, כשגברה על שאר המתמודדות בניקוד בתחרות. ב-1986 הקימה את סוכנות הדוגמנות "Care Of Lorraine Models and Talent". ב-2006 זכתה בגרסה הניו זילנדית של "רוקדים עם כוכבים". ב-1986 נישאה לשחקן הרוגבי מוראיי מקסטד ונולדו לה בן ובת. ב-2001 הם התגרשו. ב-2009 נישאה בשנית לשחקן הקריקט מרטין קרואו. הזוג נותר יחד עד למותו של קרואו מלימפומה ב-2016. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
כוכב הבזק

כוכב הבזק (באנגלית: Flare star, נקרא גם משתנה מסוג UV בלווייתן ולפעמים גם כוכב מתפרץ) הוא כוכב משתנה שבהירות נראיתו עולה בפתאומיות לפרק זמן קצר של מספר דקות ואז חוזרת לקדמותה. כוכבים מסוג זה הם כמעט תמיד ננסים אדומים וההשערה המקובלת היא שהסיבה לשינוי החד בבהירות היא התפרצות סולרית שנוצרת כתוצאה מפעילות מגנטית חזקה, שמאיצה את החומר המיונן בשכבות החיצוניות של הכוכב, וגורמת להעפת חומר חם מפני הכוכב ולקרינת בלימה. השינוי בעוצמת ההארה של הכוכב הוא בדרך כלל של דרגת בהירות או שתיים השקולות לעליה של פי 2.5 עד פי 6 בעוצמת ההארה של הכוכב, אך נצפו גם התפרצויות שהעלו את הבהירות ב-5 דרגות. השינוי בבהירות מתרחש בכל הספקטרום מגלי רדיו ועד לקרינת X ומכיוון שרוב הכוכבים מסוג זה הם ננסים אדומים שרוב קרינתם היא בתחום התת-אדום, השינוי באור נראה ובאורכי גל קצרים יותר הוא דרמטי במיוחד. תנועת הפלזמה בכוכבים יוצרת על פי תאוריית הדינמו שדות מגנטיים חזקים. חוזק השדות תלוי במהירות הסיבוב של הכוכב על צירו ועם הזדקנות הכוכב מהירות הסיבוב יורדת והפעילות המגנטית שלו נחלשת. בכוכבים בעלי פעילות מגנטית חזקה, השדות המגנטיים משתנים במהירות ושינויים אלו יוצרים, כפי שקובע חוק פאראדיי, שדות חשמליים חזקים שמאיצים את האלקטרונים והיונים של הפלזמה למהירויות גבוהות ויוצרים התפרצויות סולריות. בכוכבים קטנים עם מסה נמוכה ומהירות סיבוב גבוהה נוצרות התפרצויות סולריות חזקות במיוחד שעשויות להתפרש על אחוזים גדולים משטח פניו של הכוכב. ההאצה החזקה של החומר הטעון יוצרת קרינת בלימה ומחממת את החומר לטמפרטורות גבוהות שגורמות לפליטת קרינה בטווח רחב מאוד של אורכי גל. בעוד שבכוכבים דמויי שמש ההתפרצויות קטנות ביחס לגודל הכוכב והעלייה בקרינה היא קטנה ביחס לעוצמת ההארה של הכוכב, בכוכבים קטנים וקרים ההתפרצויות גדולות ביחס לגודל הכוכב והשינוי בקרינה ובעוצמת ההארה משמעותי הרבה יותר. בכוכבים זוגיים שהמרחק בין בני הזוג קטן והשדות המגנטיים של בני הזוג משפיעים זה על זה, נוצרת תופעה דומה של התפרצויות סולריות בכוכבים גדולים יותר ומסיביים יותר. כוכבים משתנים אלה מסווגים כמשתני RS בכלבי ציד, אך בשל גודלם ועוצמת הארתם השינוי הוא קטן בהרבה. ישנם גם כוכבים דמויי שמש שנצפו בהם התפרצויות שמש חזקות פי 1,000 מאשר ההתפרצויות שעל פני השמש. המנגנון שיוצר התפרצויות מסוג זה אינו ידוע והועלתה השערה שבמקום בן זוג יש לכוכבים אלה כוכב לכת דמוי צדק שמקיף אותם במרחק קטן והמגנטוספירה שלו משפיעה על השדות המגנטיים של הכוכב. תצפיות של טלסקופ החלל קפלר בכוכבים אלה לא מצאו ראיות לקיומו של כוכב לכת כזה. חלק מהננסים האדומים הקרובים למערכת השמש הם כוכבי הבזק. ביניהם: פרוקסימה קנטאורי כוכב ברנרד וולף 359 UV בלווייתן רוס 248 מדיה וקבצים בנושא כוכב הבזק בוויקישיתוף כוכב הבזק, באתר אנציקלופדיה בריטניקה (באנגלית) NASA's Goddard Space Flight Center: NASA's Swift Mission Observes Mega Flares from a Mini Star E. P. Rubenstein & B. E. Schaefer: Are Superflares on Solar Analogues Caused by Extrasolar Planets?, The Astrophysical Journal, Vol. 529, Issue 2, p. 1031 (2000)
מקסימיליאן השלישי יוזף, הנסיך הבוחר מבוואריה

מקסימיליאן השלישי יוזף, הנסיך הבוחר מבוואריה (בגרמנית: Maximilian III. Joseph von Bayern; 28 במרץ 1727 – 30 בדצמבר 1777), היה הנסיך הבוחר מבוואריה בין השנים 1745–1777. מקסימיליאן השלישי יוזף נולד ב-28 במרץ 1727 במינכן, לקרל אלברכט, הנסיך הבוחר מבוואריה ומריה אמליה, ארכידוכסית אוסטריה, בתם של יוזף הראשון, קיסר האימפריה הרומית הקדושה ווילהלמינה אמליה מבראונשווייג-לינבורג. ב-20 בינואר 1745 מת קרל אלברכט במינכן, ומקסימיליאן יוזף עלה לשלטון בבוואריה במקומו. אולם, בעקבות מלחמת הירושה האוסטרית, רוב הנסיכות הייתה כבושה על ידי הצבאות האוסטרים. ב-13 בספטמבר 1745 חתם מקסימיליאן יוזף על הסכם פיסן, ובו תמך בבחירת פרנץ מלורן לקיסר האימפריה הרומית הקדושה. ב-9 ביולי 1747 התחתן מקסימיליאן יוזף עם מריה אנה סופיה מסקסוניה, בתם של אוגוסט השלישי, מלך פולין ומריה יוזפה מאוסטריה, אולם, לא היו להם ילדים. מקסימיליאן יוזף היה שליט נאור, ועשה הרבה על מנת לפתח את המדינה; הוא ביטל את הצנזורה על העיתונות, פיתח את התעשייה ועודד את החקלאות. כמו כן ייסד את האקדמיה למדעים של בוואריה, ויצא נגד הבזבזנות של הכנסייה בבוואריה. ב-30 בדצמבר 1777 מת מקסימיליאן השלישי יוזף ללא יורשים, ובמקומו עלה לשלטון קרל תאודור, הנסיך הבוחר מפפאלץ. ב-8 בינואר 1778 חתם קרל תאודור על הסכם עם יוזף השני, קיסר האימפריה הרומית הקדושה על החלפת בוואריה בארצות השפלה האוסטריות, אולם, מריה אנה סופיה מסקסוניה אלמנתו של מקסימיליאן יוזף ובן דודו קרל השני אוגוסט, דוכס פפאלץ-צווייבריקן התנגדו לכך, בסיוע פרוסיה ורוב המדינות הגרמניות הקטנות, ובעקבות כך פרצה מלחמת הירושה הבווארית. בשנת 1779 נחתם הסכם טשן, שבו קיבלה אוסטריה שטחים מסוימים בבוואריה, אך מלבד זאת לא נעשו שום שינויים טריטוריאליים. מדיה וקבצים בנושא מקסימיליאן השלישי יוזף, הנסיך הבוחר מבוואריה בוויקישיתוף מקסימיליאן השלישי יוזף, הנסיך הבוחר מבוואריה, באתר אנציקלופדיה בריטניקה (באנגלית) מקסימיליאן השלישי יוזף, הנסיך הבוחר מבוואריה, באתר "Find a Grave" (באנגלית)
האקדמיה הנורווגית ללשון וספרות

האקדמיה הנורווגית ללשון וספרות (בנורווגית: Det Norske Akademi for Sprog og Litteratur) היא אקדמיה שנוסדה בשנת 1953 בידי סופרים ומשוררים נורווגים, כמו ארנולף אברלנד, סיגורד הואל, קורה סנדל ורבים אחרים, אשר התנגדו לניסיון הרשמי למזג את השפה הנורווגית עם נורווגית חדשה, ולרצון הממשלה לבטל את הנורווגית הספרותית, שהייתה בשימוש של רוב האוכלוסייה. באקדמיה ישנם 44 חברים המומחים בספרות, ההיסטוריה, הפילוסופיה, החוק, המדעים והשירה האנגלית, צרפתית, גרמנית, נורדית וכן הלאה. נשיא האקדמיה הנוכחי (2009) הוא שר התרבות לשעבר של נורווגיה, לארס רואר לאנגסלט, שנכנס לתפקידו ב-1995. יש לאקדמיה הנורווגית ללשון וספרות נציגות במועצת השפה הנורווגית (Språkrådet), אשר מפקחת על הנורווגית הספרותית והנורווגית החדשה. אתר האינטרנט הרשמי של האקדמיה הנורווגית ללשון וספרות (בנורווגית)